Document ID: 32010R0508

РЕГЛАМЕНТ (ЕС) № 508/2010 НА КОМИСИЯТА
от 14 юни 2010 година
относно забрана за риболовна дейност за кораби с мрежи гъргър под флага на или регистрирани в Испания, извършващи риболов на червен тон в Атлантическия океан, на изток от 45° западна дължина, и в Средиземно море
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1224/2009 от 20 ноември 2009 година за създаване на система за контрол на Общността за гарантиране на спазването на правилата на общата политика в областта на рибарството (1), и по-специално член 36, параграф 2 от него,
като има предвид, че:
(1)
Регламент (ЕC) № 53/2010 на Съвета от 14 януари 2010 г. за установяване на възможностите за риболов на определени рибни запаси и групи от рибни запаси за 2010 г., приложими във водите на ЕС и за корабите на ЕС във води, които подлежат на ограничения на улова (2), определя квотите за 2010 година.
(2)
Според получената от Комисията информация за улова на посочения в приложението към настоящия регламент рибен запас от страна на риболовни кораби с мрежи гъргър, плаващи под флага на или регистрирани в посочената в същото приложение държава-членка, е изчерпана отпуснатата им квота за 2010 г.
(3)
Следователно е необходимо да се забрани риболовната дейност за посочения рибен запас, извършвана от кораби с мрежи гъргър под флага на или регистрирани в посочената държава-членка,
ПРИЕ НАСТОЯЩИЯ РЕГЛАМЕНТ:
Член 1
Изчерпване на квотата
Квотата за риболов на посочения в приложението към настоящия регламент рибен запас, отпусната за 2010 г. за кораби с мрежи гъргър на определената в същото приложение държава-членка, се счита за изчерпана към датата, посочена в същото приложение.
Член 2
Забрани
Забраняват се риболовните дейности на посочения в приложението към настоящия регламент рибен запас от кораби с мрежи гъргър под флага на посочената в същото приложение държава-членка или регистрирани в нея, считано от указаната в приложението дата. По-специално след тази дата се забранява задържането на борда, поставянето в садки за угояване или отглеждане, трансбордирането, прехвърлянето или разтоварването на суша на този рибен запас, уловен от посочените кораби.
Член 3
Влизане в сила
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставен в Брюксел на 14 юни 2010 година.

Labels: 8
18
6